cedhak-cedhak karo wong ala kelakuwane, jalaran ora wurung bakal nulari (kalakuwane sing ala.)12.Nadyan asor wijilipun,yen kalakuwane becik,utawa sugih carita,carita kang dadi misil,iku pantes raketana,darapon mundhak ing budi.(Sanadyan wong cilik yen kelakuwane becik, iku pantes dicedhaki. Utawa sing sugih carita sing bisa kanggo patuladhan (conto) supaya mundhak budimu (nalarmu, kelakuwanmu).13.Yen wong anom wis tamtu,manut marang kang ngadhepi,yen ngadhep akeh bangsat,datan wurung bisa juti,yen kang ngadhep keh durjana,nora wurung bisa maling.(Yen wong (ratu) enom iku mesthi manut sing ngadhep (nayaka, menteri). Yen sing ngedhep iku bangsat mesthi katut dadi ala, sing ngadhep maling mesthi dadi maling).14.Sanajan ta nora milu,pasthi wruh solahing maling,kaya mangkono sabarang,panggawe ala puniki,sok weruha nuli bisa,yeku panuntuning iblis.(Sanajan ora melu-melu, mesthi weruh solahe maling, kabeh penggawe ala iku yen kulina diweruhi, banjur klakon dadi muride iblis).15.Panggawe becik puniku,gampang yen den lakoni,angel yen durung kalakyan,aras-arasen nglakoni,tur iku den lakonana,mupangati badaneki.(Panggawe becik satemene gampang yen wis (gelem) nglakoni, nanging angel yen durung dilakoni, alesane aras-arasen lsp.Upamane dilakoni bakal mupangati marang awakmu).